Author: Telúchová Miroslava
Last saved by: user
Company: MZV SR

Predkladacia správa

Vláda Slovenskej republiky na svojom zasadaní dňa 23. septembra 2009 odsúhlasila materiál „Návrh účasti delegácie Slovenskej republiky na 35. zasadnutí Generálnej konferencie UNESCO, Paríž, 6. – 23. 10. 2009“. Uznesením č. 659 schválila Miroslava Lajčáka, ministra zahraničných vecí Slovenskej republiky, za vedúceho delegácie Slovenskej republiky na uvedenom zasadnutí. 

Vzhľadom na nevyhnutnosť účasti ministra zahraničných vecí Slovenskej republiky na osobitnej misii ministrov zahraničných vecí Švédska z titulu predsedníctva Európskej únie a Slovenskej republiky v Bosne a Hercegovine v dňoch 8. a 9. októbra 2009, je potrebné pristúpiť k zmene na poste vedúceho delegácie Slovenskej republiky na 35. zasadnutí Generálnej konferencie UNESCO. Minister zahraničných vecí Slovenskej republiky navrhuje, aby v zastúpení vlády Slovenskej republiky delegáciu viedla Oľga Algayerová, štátna tajomníčka Ministerstva zahraničných vecí Slovenskej republiky.

Z navrhovanej zmeny na poste vedúceho delegácie Slovenskej republiky na 35. zasadnutí Generálnej konferencie UNESCO vyplýva pre ministra zahraničných vecí Slovenskej republiky  úloha opätovne vystaviť príslušné poverovacie listiny, keďže podľa uznesenia vlády Slovenskej republiky č. 659 z 23. septembra 2009 boli poverovacie listiny vystavené v stanovenom termíne 28. septembra 2009.